text: Tønder kæmpede bravt - men tabte
  17 april 2017 kl. 18.58
  TM Tønder håbede på en sejr i aftenens kamp mod Skive i herrernes håndboldliga. De holdt da også føringen helt hen til slutningen af anden halvleg, men så gik det galt.
  Kampen mandag aften mod Skive begyndte ellers så godt. Frem til sidste halvdel af anden halvleg holdt TM Tønder føringen over Skive i herrernes håndboldliga.
  Men TM Tønder tabte pusten de sidste 15 minutter af kampen, der foregik på hjemmebane i en propfyldt Tønderhal, og måtte se sig besejret med tre mål - 32-35 til rivalerne fra Skive
  Kampen var den første af tre kvalifikationskampe, og derfor er det nu bydende nødvendigt, at Tønder vinder de næste to kampe mod Skive, hvis de skal blive i 888-Ligaen.
  Næste kamp mod Skive spilles på torsdag på udebane.
  
  